b'\n_START_ARTICLE_\nFriderik\n_START_SECTION_\nIzvor imena\n_START_PARAGRAPH_\nIme Friderik izhaja iz nem\xc5\xa1kega imena Friedrich, ki ga razlagajo kot zlo\xc5\xbeenko iz starovisokonem\xc5\xa1kih besed fridu v pomenu\xc2\xa0\xc2\xbbmir, obramba\xc2\xab\xc2\xa0in r\xc3\xaechi v pomenu\xc2\xa0\xc2\xbbmogo\xc4\x8den; knez\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1ki oseb z imenom Friderik: 583.\n_START_SECTION_\nPriimki nastali iz imena\n_START_PARAGRAPH_\nIz imena Friderik in njegovih razli\xc4\x8dic so nastali tudi piimki kot npr.: Fric, Fritz, Fricelj, Friderik, Fridel, Fridolin in drugi.\n_START_SECTION_\nOsebni praznik\n_START_PARAGRAPH_\nFriderik je ime svetniku, to je Friderik \xc5\xa1kof in mu\xc4\x8denec iz Utrechta na Nizozemskem, ki je \xc5\xbeivel v 9. stoletju (god 18. julija).\n_START_SECTION_\nZanimivost\n_START_PARAGRAPH_\nPogostost imena Friederich in njegove skraj\xc5\xa1ane oblike Fritz pri Nemcih je bila osnova za nastanek ve\xc4\x8d izrazov in fraz. Tako je slovenska beseda fric slab\xc5\xa1alno ime za\xc2\xa0\xc2\xbbnem\xc5\xa1kega vojaka\xc2\xab.'